આજે સવારે સાણંદ સરખેજ રોડ પર દબાણ હટાવવાની કામગીરી દરમિયાન કોર્પોરેશનનો કર્મચારી ઉપરના માળેથી નીચે પટકાયો હતો.જેને ઇજા થતા ખાનગી હોસ્પિટલમાં ખસેડવામાં આવ્યો છે.હાલ આ અંગેની જાણ થતા કોર્પોરેશનના કર્મચારી પણ હોસ્પિટલ દોડી ગયા હતા. પ્રાપ્ત માહિતી અનુસાર સરખેજ- સાણંદ રોડ પર આવેલા જુના રેલ્વે ફાટક પાસે સવારે કોર્પોરેશન દ્વારા દબાણ હટાવવાની કામગીરી ચાલી રહી હતી. તે સમયે રાજકોટ ઓટો નામની દુકાન અને તેની પાસે આવેલી પાઇપની દુકાનના ઉપરના ભાગનું દબાણ હટાવવા માટેની કામગીરી દરમિયાન અચાનક કોર્પોરેશનનો કર્મચારી નીચે પટકાયો હતો. સ્થાનીક લોકો પાસેથી મળતી માહિતી પ્રમાણે દબાણ હટાવવા દરમિયાન અચાનક યુવક નીચે પટકાયો 25 વર્ષના યુવાને ઇજા થતા તેના તાત્કાલીક સારવાર અર્થે નજીકની ખાનગી હોસ્પિટલમાં લઇ જવામાં આવ્યો છે.